text: Farvel til det sidste stykke værft 
  25 juni 2011 kl. 16.44
  Det sidste stykke af næsten 100 års historie forsvandt i dag fra Fredericia.
  Lørdag blev dok 2 sejlet væk. Det er den sidste flydedok fra det tidligere skibsværft og dermed reelt det sidste stykke værft. 
  Det eneste, der er tilbage, er den gamle administrationsbygning, men den er overtaget og indrettet til restaurant. 
  Flydedokkens liv er til gengæld ikke slut - den bliver nu sejlet til Landskrona i Sverige hvor den skal bruges på byens værft.
  